rejauldu/bengali-wikipedia huggingface dataset:
ঝর্ণা ধারা চৌধুরী (১৫ অক্টোবর ১৯৩৮ - ২৭ জুন ২০১৯) ছিলেন একজন বাংলাদেশী সমাজকর্মী যিনি নোয়াখালী জেলার সোনাইমুড়ি উপজেলার 'গান্ধী আশ্রম'-এর সচিব হিসেবে কর্মরত ছিলেন। তিনি ২০১৩ সালে ভারতের তৃতীয় সর্বোচ্চ বেসামরিক পুরস্কার পদ্মশ্রী ও ২০১৫ সালে বাংলাদেশের একুশে পদক লাভ করেন।   প্রাথমিক জীবন  লক্ষ্মীপুর জেলার রামগঞ্জ উপজেলার চন্ডিপুর ইউনিয়নের কালুপুর গ্রামে ১৯৩৮ সালের ১৫ অক্টোবর জন্মগ্রহণ করেন তিনি। তার বাবার নাম গান্ধীয়ান প্রমথ চৌধুরী ও মায়ের নাম আশালতা চৌধুরী। তিনি ১১ ভাইবোনের মধ্যে দশম।   কর্মজীবন  ১৯৫৪ সালে তার বাবা মারা যাওায়ার পর ১৯৫৬ সালে গান্ধীর প্রতিষ্ঠিত অম্বিকা কালিগঙ্গা চ্যারিটেবল ট্রাষ্টে (গান্ধী আশ্রম ট্রাষ্ট) যোগ দেন। ১৯৬০ সালে ব্রিটিশ বিরোধী আন্দোলনে সংসারত্যাগীদের সংগঠন চট্টগ্রামের প্রবর্তক সংঘে যোগদানের মাধ্যমে সরাসরি মানবসেবা নিয়োজিত হন। সমাজসেবার পাশাপাশি তিনি তার পড়ালেখাও চালিয়ে নিতে থাকেন। তিনি চট্টগ্রামের খাস্তগীর বালিকা উচ্চবিদ্যালয় থেকে ম্যাট্রিকুলেশন, কুমিল্লা ভিক্টোরিয়া কলেজ থেকে উচ্চমাধ্যমিক ও ঢাকা কলেজ থেকে স্নাতক পাস করেন। ১৯৭১ সালে মুক্তিযুদ্ধ চলাকালে আগরতলায় ত্রাণ কাজে তিনি সক্রিয়ভাবে অংশ নেন। ১৯৭৯ সালে পুনরায় গান্ধী আশ্রম ট্রাষ্টে ফিরে আসেন। ১৯৯০ সালের ১৩ জুন চারু চৌধুরীর মৃত্যুর পর তিনি ট্রাষ্টের সচিবের দায়িত্ব পান।   পুরস্কার  সমাজকর্মের স্বীকৃতি হিসাবে ১৯৯৮ সালে আন্তর্জাতিক ‘বাজাজ পুরস্কার’ লাভ করেন। ২০০২ সালে নারী উদ্যোক্তার স্বীকৃতি হিসেবে ‘অনন্যা’ পুরস্কার, সমাজসেবার জন্য ২০০৩ সালে নারীপক্ষ দুর্বার নেটওয়ার্ক, নিউইয়র্কের ওল্ড ওয়েস্টবেরি ইউনিভার্সিটির শান্তি পুরস্কার, শান্তি, সম্প্রীতি ও অহিংসা প্রসারে ভূমিকার স্বীকৃতি স্বরূপ ঢাকা বিশ্ববিদ্যালয়ের ‘শান্তি পুরস্কার’ লাভ করেন। এছাড়া ২০০৮ সালে নোয়াখালী জেলা প্রশাসন থেকে ‘সাদা মনের মানুষ’ হিসেবে তিনি সম্মাননা লাভ করেন। ২০১৩ সালে ভারতের তৃতীয় সর্বোচ্চ বেসামরিক পুরস্কার পদ্মশ্রী ও ২০১৫ সালে সমাজসেবায় একুশে পদক লাভ করেন।  অন্যান্য পুরস্কার  ২০১০ - শ্রীযুক্তা ঝর্ণাধারা চৌধুরীকে শ্রীচৈতন্য পদক  ২০১০ - চ্যানেল আই এবং রাধুনীর পক্ষ থেকে "কীর্তিমতী নারী"  ২০১১ - হরিয়ানা কর্তক ‘‘গান্ধী স্মৃতি শান্তি সদ্ভাবনা’’ পুরস্কার  ২০১৩ -বেগম রোকেয়া পদক  মৃত্যু ঝর্ণা ধারা চৌধুরী ২০১৯ সালের ২৭ জুন বার্ধক্যজনিত রোগে আক্রান্ত হয়ে মৃত্যুবরণ করেন।   তথ্যসূত্র   বিষয়শ্রেণী:১৯৩৮-এ জন্ম বিষয়শ্রেণী:২০১৯-এ মৃত্যু বিষয়শ্রেণী:বাংলাদেশী সক্রিয় কর্মী বিষয়শ্রেণী:বাংলাদেশী সমাজকর্মী বিষয়শ্রেণী:পদ্মশ্রী প্রাপক বিষয়শ্রেণী:সমাজসেবায় একুশে পদক বিজয়ী বিষয়শ্রেণী:লক্ষ্মীপুর জেলার ব্যক্তি বিষয়শ্রেণী:বেগম রোকেয়া পদক বিজয়ী বিষয়শ্রেণী:বাংলাদেশী সক্রিয় নারী কর্মী বিষয়শ্রেণী:বাংলাদেশী হিন্দু বিষয়শ্রেণী:সামাজিক কাজে পদ্মশ্রী প্রাপক বিষয়শ্রেণী:একুশে পদক বিজয়ী
বাজীরাও মস্তানী সঞ্জয় লীলা ভন্সালী পরিচালিত ২০১৫ সালের ইতিহাস আশ্রিত মহাকাব্যিক নাট্য চলচ্চিত্র। নাগনাথ এস. ইনামদার রচিত রাউ উপন্যাস অবলম্বনে নির্মিত এই চলচ্চিত্রে পেশওয়া বাজিরাও ও তার দ্বিতীয় স্ত্রীর প্রেমের গল্প তুলে ধরা হয়েছে। এতে নাম ভূমিকায় অভিনয় করেছেন রণবীর সিং ও দীপিকা পাড়ুকোন। এছাড়া বাজিরাওয়ের প্রথম স্ত্রী কাশীবাইয়ের ভূমিকায় অভিনয় করেছেন প্রিয়াঙ্কা চোপড়া।  ২০১৫ সালের ১৮ ডিসেম্বর চলচ্চিত্রটি ভারতে মুক্তি পায়। এছাড়া ছবিটি ২০১৬ সালে ৪৭তম ভারতীয় আন্তর্জাতিক চলচ্চিত্র উৎসবে ভারতীয় প্যানারোমা বিভাগে প্রদর্শিত হয়। ছবিটি ₹৩৫৮.২ কোটি আয় করে বলিউডের সর্বকালের সেরা আয়কারী চলচ্চিত্রের তালিকায় অন্তর্ভুক্ত হয়। চলচ্চিত্রটি ৬৩তম জাতীয় চলচ্চিত্র পুরস্কারে শ্রেষ্ঠ পরিচালক ও পার্শ্ব অভিনেত্রীসহ সাতটি বিভাগে পুরস্কার লাভ করে। এছাড়া ছবিটি ৬১তম ফিল্মফেয়ার পুরস্কারে চৌদ্দটি বিভাগে মনোনয়নের মধ্যে শ্রেষ্ঠ চলচ্চিত্রসহ নয়টি বিভাগে পুরস্কার লাভ করে।  কুশীলব  রণবীর সিং – বাজিরাও  দীপিকা পাড়ুকোন – মাস্তানি  প্রিয়াঙ্কা চোপড়া – কাশীবাই  তানভী আজমি - রাধাবাই  মিলিন্দ সুমন - আম্বাজি পান্ত  বৈভব তাতাউদি - ছিমাওজি আপ্পা  আয়ুশ ট্যান্ডন - বালাজি বাজি রাও  মহেশ মঞ্জরেকর - ছত্রপতি সাহু  আদিত্য পাঞ্চলি - শ্রীপদ রাও  রাজা মুরাদ - চিন চিলিক খান  ইরফান খান - বর্ণনাকারী  সুখাদা খন্দকার - অনুবাই  বেঞ্জামিন গিলানি - রাজা ছত্রশাল  অনুজা গোখালে - ভিউবাই  যতিন কার্যকর - কৃষ্ণজি ভাট  অনুজা সাথে - বাজিরাওয়ের বোন  সঙ্গীত  চলচ্চিত্রটির মূল সুর করেছেন সঞ্চিত বালহারা। সঙ্গীত পরিচালনা করেছেন সঞ্জয় লীলা বনশালি এবং তার সহযোগী ছিলেন শ্রেয়স পুরাণিক ও দেবরথ নদার। হিন্দি গীত লিখেছেন সিদ্ধার্থ-গরিমা, এ. এম. তুরাজ, প্রশান্ত ইগনোলে। ২০১৫ সালের ২৪ নভেম্বর চলচ্চিত্রটির গানের অ্যালবাম প্রকাশ করে ইরোস মিউজিক। হিন্দি ভাষার অ্যালবামে দশটি গান রয়েছে। অ্যালবামটি তামিল ও তেলুগু ভাষায়ও প্রকাশিত হয়। তামিল ভাষার গীত লিখেছেন মধন কার্কি, ও তেলুগু ভাষার গীত লিখেছেন রামাজোগয়া শাস্ত্রী। এই দুই ভাষার অ্যালবামে আটটি করে গান রয়েছে।  গানের তালিকা  পুরস্কার ও মনোনয়ন  তথ্যসূত্র  বহিঃসংযোগ        বিষয়শ্রেণী:২০১৫-এর চলচ্চিত্র বিষয়শ্রেণী:২০১০-এর দশকের মহাকাব্যিক চলচ্চিত্র বিষয়শ্রেণী:২০১০-এর দশকের ঐতিহাসিক চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় মহাকাব্যিক চলচ্চিত্র বিষয়শ্রেণী:ভারতীয় ঐতিহাসিক চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:সঞ্জয় লীলা ভন্সালী পরিচালিত চলচ্চিত্র বিষয়শ্রেণী:চলচ্চিত্রে ভারতের ইতিহাস বিষয়শ্রেণী:ভারতীয় জীবনীসংক্রান্ত চলচ্চিত্র বিষয়শ্রেণী:প্রণয়ধর্মী মহাকাব্যিক চলচ্চিত্র বিষয়শ্রেণী:ভারতীয় আন্তঃসম্পর্কীয় প্রণয়ধর্মী চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ চলচ্চিত্র বিভাগে জি সিনে পুরস্কার বিজয়ী বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:রাজস্থানে ধারণকৃত চলচ্চিত্র বিষয়শ্রেণী:ঐতিহাসিক মহাক্যাবিক চলচ্চিত্র বিষয়শ্রেণী:পুণের পটভূমিতে চলচ্চিত্র বিষয়শ্রেণী:ভারতীয় জীবনীসংক্রান্ত নাট্য চলচ্চিত্র বিষয়শ্রেণী:মুঘল সাম্রাজ্যের পটভূমিতে চলচ্চিত্র বিষয়শ্রেণী:জয়পুরে ধারণকৃত চলচ্চিত্র
শাহরুদ্দিন মোহাম্মদ আলী (জন্ম ৫ মে ১৯৪১) একজন মালয়েশীয় স্প্রিন্টার।  তিনি ১৯৬০ গ্রীষ্মকালীন অলিম্পিকে পুরুষদের ১০০ মিটারে প্রতিদ্বন্দ্বিতা করেছিলেন।    তথ্যসূত্র    বহিঃসংযোগ      বিষয়শ্রেণী:১৯৬২ এশিয়ান গেমসের পদক বিজয়ী বিষয়শ্রেণী:১৯৬২ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে ব্রোঞ্জপদক বিজয়ী মালয়েশীয় বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:মালয়ের অলিম্পিক মল্লক্রীড়াবিদ বিষয়শ্রেণী:মালয়েশীয় পুরুষ স্প্রিন্টার বিষয়শ্রেণী:১৯৬০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জীবিত ব্যক্তি বিষয়শ্রেণী:১৯৪১-এ জন্ম
কালো ধনেশ (Anthracoceros malayanus) হল ধনেশ প্রজাতির একধরনের পাখি যারা Bucerotidae পরিবারের অন্তর্ভুক্ত।  এদের প্রধান বাসস্থানগুলোর মধ্যে পরে ব্রুনাই, ইন্দোনেশিয়া, মালয়েশিয়া, সিঙ্গাপুর, থাইল্যান্ড। upright|left|thumb|মহিলা কুয়ালা লামপুর বার্ড পার্ক, মালয়েশিয়া  তথ্যসূত্র  বহিঃসংযোগ  http://www.freesound.org/samplesViewSingle.php?id=56550  Downloadable Audio File of the call of the Malaysian Black Hornbill  বিষয়শ্রেণী:ধনেশ বিষয়শ্রেণী:বাংলাদেশের পাখি বিষয়শ্রেণী:অ্যানথ্রাকোসেরোস বিষয়শ্রেণী:১৮২২-এ বর্ণিত পাখি
মাত্তেও গুয়ারিজে (, ; জন্ম: ১৫ সেপ্টেম্বর ১৯৮৮) হলেন একজন ইতালীয় ফিগার স্কেটার। তিনি আন্তর্জাতিক প্রতিযোগিতার মঞ্চে লুক্রেৎসিয়া বেচ্চারির সাথে জুটি হিসেবে ফিগার স্কেটিংয়ের পেয়ার স্কেটিং বিভাগে ইতালির প্রতিনিধি হিসেবে প্রতিদ্বন্দ্বিতা করে থাকেন।  ২০১০ সালে ফিগার স্কেটিংয়ে অভিষেক করা গুয়ারিজে ইতালির হয়ে ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন মাত্তেও গুয়ারিজে ১৯৮৮ সালের ১৫ই সেপ্টেম্বর তারিখে ইতালির রিমিনিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন গুয়ারিজে ইতালির প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি নিকোলে দেল্লা মনিকার সাথে যুগলবদ্ধ হয়ে ফিগার স্কেটিংয়ের পেয়ার স্কেটিং প্রতিযোগিতায় অংশগ্রহণ করেছিলেন। গুয়ারিজে সর্বমোট ১৭৯.৮৭ পয়েন্ট অর্জন করে সার্বিকভাবে ত্রয়োদশ স্থান অধিকার করেছিলেন। শর্ট প্রোগ্রামে ৬৩.৫৮ পয়েন্ট স্কোর করে তারা দশম স্থান অধিকার করেছিলেন এবং ফ্রি স্কেটিংয়ে ১১৬.২৯ পয়েন্ট নিয়ে তিন ধাপ পিছিয়ে ত্রয়োদশ স্থান অধিকার করেছিলেন।  তিনি দানিয়েল গ্রাসল, লারা নাকি গুতমান, নিকোলে দেল্লা মনিকা, শার্লেন গিনিয়ার এবং মার্কো ফাব্রির সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা শর্ট প্রোগ্রাম/রিদম ডান্সে ২০ পয়েন্ট স্কোর করেছিলেন, তবে তারা ফ্রি স্কেটস/ডান্সে অংশগ্রহণের জন্য উত্তীর্ণ হতে পারেননি।  তথ্যসূত্র  বহিঃসংযোগ     বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় পুরুষ পেয়ার স্কেটার বিষয়শ্রেণী:ইতালির অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:২০১৮ শীতকালীন অলিম্পিকের ফিগার স্কেটার
ভাবনগর বিমানবন্দর হল ভারতের পশ্চিমের রাজ্য গুজরাটের একটি ছোট শহর ভাবনগরের বিমানবন্দর।বিমানবন্দরটি শহরথেকে  দূরে অবস্থিত।বিমানবন্দরটি মোট  জমি নিয়ে গঠিত।বিমানবন্দরটির রানওয়ে ১৯২০ মিটার দীর্ঘ।এই বিমানবন্দর ২০১৩-২০১৪ সালে ৬৬,৯৮৯ জন যাত্রী পরিবহন করেছে। ইতিহাস বিমান সংস্থা ও গন্তব্য  পরিসংখ্যান বিমান চলাচল + ভাবনগর বিমানবন্দরে বছরে বিমান চলাচল বছর বিমান চলাচল শতাংশ পরিবর্তন২০১০-২০১১১,৪৯০২০১১-২০১২২,৬৫৮ ৭৮.৪২০১২-২০১৩২,২২১ ১৬.৪২০১৩-২০১৪৯৩৬ ৫৭.৯   যাত্রী পরিবহন + বছরে যাত্রী চলাচল (enplaned + deplaned) ভাবনগর বিমানবন্দরে বছর যাত্রী শতকরা পরিবর্তন২০১০-২০১১৭৫,৫১৭২০১১-২০১২৭৬,৬৩৬ ১.৫২০১২-২০১৩৬৯,২২১ ৯.৭২০১৩-২০১৪৬৬,৯৮৯ ৩.২  তথ্যসূত্র  বহিঃসংযোগ  বিষয়শ্রেণী:ভারতের বিমানবন্দর বিষয়শ্রেণী:গুজরাতের বিমানবন্দর
right|120x120px|অষ্টাদশ শতাব্দীর শেষভাগে অঙ্কিত রামপ্রসাদ সেনের চিত্র  ... ইন্দ্রাণী (চিত্রে) একজন অসুরের কন্যা হয়েও দেবতাদের রানি?  ... হিন্দু দেবতা কুবের বৌদ্ধ ও জৈন পুরাণেও এক জনপ্রিয় চরিত্র?  ... ধ্রুপদি সাংখ্য দর্শন আধ্যাত্মিক স্তরে ঈশ্বরের অস্তিত্ব অস্বীকার করে?  ... তীর্থযাত্রীরা পুষ্কর হ্রদের নরখাদক কুমিরের খাদ্যে পরিণত হওয়াকে পুণ্যদায়ী মনে করতো?  ... সিদ্ধেশ্বর স্বামী একজন সন্ন্যাসী হওয়ার কারণে ভারতের চতুর্থ-সর্বোচ্চ নাগরিক সম্মান পদ্মশ্রী প্রত্যাখ্যান করেছেন?  ... হিন্দু ধর্মাবলম্বীদের বিশ্বাস অনুসারে মণিকর্ণিকা ঘাটের শ্মশানে মৃতদেহ দাহ করা হলে মৃতের আত্মা মোক্ষ অর্জন করে? বিষয়শ্রেণী:প্রবেশদ্বার:হিন্দুধর্ম/আপনি জানেন কি
খাগড়াঘাট রোড রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি গুরুত্বপূর্ণ রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।  ইতিহাস ১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।  তথ্যসূত্র  বিষয়শ্রেণী:মুর্শিদাবাদ জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ
গৌরী কৃষ্ণন হলেন একজন ভারতীয় টেলিভিশন অভিনেত্রী যিনি কানা কানমানি, পূর্ণামি থিঙ্কাল ইত্যাদি আঞ্চলিক মালয়ালম টিভি ধারাবাহিকে প্রধান ভূমিকায় অভিনয়ের জন্য পরিচিত। তিনি ২০১৭ সালে কেরালা টেলিভিশন রাজ্য পুরস্কার জিতেছিলেন।    ব্যক্তিগত জীবন  তিনি ১১ ফেব্রুয়ারী ২০২২ সালে টেলিভিশন ধারাবাহিক পরিচালক মনোজের সাথে বাগদান করেন  এবং ২৪ নভেম্বর ২০২২ সালে তাকে বিয়ে করেন।  গৌরী কর্মের ধারনায় দৃঢ় বিশ্বাসী।   অভিনয় জীবন  গৌরী কৃষ্ণন একজন প্রতিভাবান মালয়ালম অভিনেত্রী, যিনি টেলিভিশন এবং চলচ্চিত্রে তার দক্ষ অভিনয়ের মাধ্যমে জনপ্রিয়তা অর্জন করেছেন।  গৌরী ২০১১ সালে, মালয়ালম চলচ্চিত্র ট্রাফিক-এ সুধেবন নামক চরিত্রের মেয়ের ভূমিকায় অভিনয় করেন। এরপর ২০১২ সালে তিনি মাঝাভিল্লিনাট্টাম ভারে নামক চলচ্চিত্রে কাজ করেন।  টেলিভিশন জগতে গৌরী কৃষ্ণন তার অভিনয় দক্ষতায় আলাদা পরিচিতি গড়ে তুলেছেন। ২০১৪-২০১৫ সালে তিনি আনিয়াথি ধারাবাহিকে গৌরী চরিত্রে অভিনয় করেন, যা মাঝভিল মনোরমা  চ্যানেলে প্রচারিত হয়েছিল। এরপর ২০১৬ সালে তিনি কানা কান্মানি ধারাবাহিকে একটি বিশেষ চরিত্রে অভিনয় করেন, যা এশিয়ানেট চ্যানেলে প্রচারিত হয়।  ২০১৭ সালে গৌরী নিলাভুম নক্ষত্রাঙ্গালুম ধারাবাহিকে নন্দু চরিত্রে অভিনয় করেন, যা অমৃত টিভি  চ্যানেলে প্রচারিত হয়েছিল। একই বছরে তিনি ডিসেম্বরিল আকাশম ধারাবাহিকে 'স্বাতী' চরিত্রে এবং মামাংগম ধারাবাহিকে 'মেনকা' চরিত্রে কাজ করেন।  ২০১৮ সালে তিনি প্রণয়িনী ধারাবাহিকে 'মিলি' চরিত্রে অভিনয় করেন। এরপর ২০১৭-২০১৯ পর্যন্ত সীতা ধারাবাহিকে 'দেবিকা শ্রীরমন' চরিত্রে  এবং ২০১৮-২০১৯ সালে এন্নু স্বন্থম জানি ধারাবাহিকে 'জানি' চরিত্রে অভিনয় করেন। এই সময়কালে তার অভিনয় দক্ষতা দর্শকদের মাঝে প্রশংসিত হয়।  ২০১৯ সালে আইয়াপ্পা সরণম ধারাবাহিকে মালিনী, মালা এবং সবরী চরিত্রে অভিনয় করেন। একই বছরে শুরু হওয়া পৌর্ণমি থিঙ্কাল ধারাবাহিকে তিনি পৌর্ণমি চরিত্রে অভিনয় করেন, যা ২০২১ সাল পর্যন্ত প্রচারিত হয়। এছাড়াও তিনি ২০১৯ সালে এন্নিশ্টাম অনুষ্ঠানে এবং স্টার্ট মিউজিক আরাধ্যাম পদুম  নামক অনুষ্ঠানে একজন তারকা প্রতিযোগী হিসেবে অংশগ্রহণ করেন।  ২০২১ সালে গৌরী কাইয়েথুম দূরথ ধারাবাহিকে মন্ত্রী গায়ত্রি দেবীর চরিত্রে অভিনয় করেন, যা জি কেরালাম চ্যানেলে প্রচারিত হয়। একই বছরে তিনি ভয়াম  নামক টিভি অনুষ্ঠানে একজন প্রতিযোগী হিসেবে অংশ নেন।  ২০২২ সালে তিনি রেড কার্পেট  নামক টিভি অনুষ্ঠানে একজন পরামর্শদাতা হিসেবে যুক্ত হন এবং ভেন্নাকাল্লান নামক ইউটিউবে মুক্তিপ্রাপ্ত চলচ্চিত্রে যশোদা চরিত্রে অভিনয় করেন। ২০২৩ সালে তিনি ফ্লাওয়ারস ওরু কুটি  নামক  ক্রীড়ামূলক অনুষ্ঠানে প্রতিযোগী হিসেবে অংশ নেন।   তথ্যসূত্র   বিষয়শ্রেণী:১৯৯৩-এ জন্ম বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:মালয়ালম টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:কেরলের অভিনেত্রী বিষয়শ্রেণী:মালয়ালী ব্যক্তি বিষয়শ্রেণী:জীবিত ব্যক্তি
ইসমাইল ইয়ুসেক (; জন্ম: ২৬ জানুয়ারি ১৯৯৯) হলেন একজন তুর্কি পেশাদার ফুটবল খেলোয়াড়। তিনি বর্তমানে তুর্কি ক্লাব ফেনারবাহচে এবং তুরস্ক জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ইয়ুসেক ২০২২ সালে তুরস্কের হয়ে আন্তর্জাতিক পর্যায়ে অভিষেক করেছেন; তুরস্কের জার্সি গায়ে তিনি এপর্যন্ত ১৪ ম্যাচে ১টি গোল করেছেন।   প্রারম্ভিক জীবন  ইসমাইল ইয়ুসেক ১৯৯৯ সালের ২৬শে জানুয়ারি তারিখে তুরস্কের ইজনিকে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ২০২২ সালের ২২শে সেপ্টেম্বর তারিখে, ২৩ বছর, ৭ মাস ও ২৭ দিন বয়সে, ডান পায়ে ফুটবল খেলায় পারদর্শী ইয়ুসেক লুক্সেমবুর্গের বিরুদ্ধে অনুষ্ঠিত ২০২২–২৩ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে তুরস্কের হয়ে অভিষেক করেছেন।https://int.soccerway.com/matches/2022/09/22/europe/uefa-nations-league/turkey/luxembourg/3710481/ উক্ত ম্যাচের ৮০তম মিনিটে মধ্যমাঠের খেলোয়াড় ওরকুন কোকচুর বদলি খেলোয়াড় হিসেবে তিনি মাঠে প্রবেশ করেছিলেন;https://www.worldfootball.net/report/nations-league-c-2022-2023-gruppe-1-tuerkei-luxemburg/ ম্যাচে তিনি ৬ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/3716557 ম্যাচটি লুক্সেমবুর্গ ৩–৩ গোলের ব্যবধানে জয়লাভ করেছিল।https://www.national-football-teams.com/matches/report/35294/Turkey_Luxembourg.html তুরস্কের হয়ে অভিষেকের বছরে ইয়ুসেক সর্বমোট ৪ ম্যাচে ১টি গোল করেছেন। জাতীয় দলের হয়ে অভিষেক ম্যাচেই তুরস্কের জার্সি গায়ে প্রথম গোলটি করেছেন;https://int.soccerway.com/matches/2022/09/22/europe/uefa-nations-league/turkey/luxembourg/3710481/ উক্ত ম্যাচের ৮৭তম মিনিটে জেকি চেলিকের অ্যাসিস্ট হতে তুরস্কের হয়ে ম্যাচের তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।https://www.transfermarkt.com/spielbericht/index/spielbericht/3716557https://www.worldfootball.net/report/nations-league-c-2022-2023-gruppe-1-tuerkei-luxemburg/   পরিসংখ্যান   আন্তর্জাতিক    দল  সাল  ম্যাচ  গোল তুরস্ক  ২০২২  ৪  ১ ২০২৩  ৮  ০ ২০২৪  ২  ০ সর্বমোট  ১৪  ১   তথ্যসূত্র    বহিঃসংযোগ      বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:তুর্কি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফেনারবাহচে ফুটবল ক্লাবের খেলোয়াড় বিষয়শ্রেণী:তুরস্কের আন্তর্জাতিক ফুটবলার বিষয়শ্রেণী:তুর্কি পুরুষ ফুটবলার বিষয়শ্রেণী:আদানা দেমিরস্পোরের ফুটবলার বিষয়শ্রেণী:বুরসাস্পোরের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:টিএফএফ প্রথম লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড়
থাম্ব|250x250পিক্সেল|আল বাস্তাকিয়া  আল বাস্তাকিয়া দুবাইয়ের সর্বপ্রাচীন আবাসিক এলাকা।Times of Travel আল বাস্তাকিয়া’র পোষাকি নাম হলো আল ফাহিদি ঐতিহাসিক জেলা ()। এটি দুবাইয়ের পুরাতাত্ত্বিক এলাকাগুলোর একটি। বাস্তাকিয়া শব্দটির উৎপত্তি “বাস্ত” থেকে যা দক্ষিণ-মধ্য ইরানে আরব-আধিপত্য প্রদেশ লারদের একটি শহর অংশ ছিল।  আল বাস্তাকিয়ায় বসতি স্থাপন শুরু হয়েছিল ১৮৯০-এর দশকে। এর পূর্ণবিকাশের কালে এখানে ৬০টি বাসস্থান গড়ে উঠেছিল। এলাকাটি ছিল সরু পথ ও অলি-গলির ঘন নকশা। তার মধ্য দিয়ে যাতায়াত করতো মানুষ।  ১৯৮০-এর দশকে একটি নতুন অফিস কমপ্লেক্স নির্মাণের স্বার্থে আল বাস্তাকিয়া গ্রামের অর্ধেক ধ্বংস করে ফেলা হয়। অবশিষ্ট ঘরগুলির বেশিরভাগ বিদেশী শ্রমিকদের জন্য গুদাম বা বাসস্থান হিসাবে ব্যবহৃত হতে থাকে। ১৯৮৯ সালে দুবাই পৌরসভা আল ফাহিদি ঐতিহাসিক আশ্রয়স্থলের অবশিষ্টাংশ ধ্বংস করার সিদ্ধান্ত গ্রহণ করে। একজন ব্রিটিশ স্থপতি রায়নার ওটার এই এলাকায় এসেছিলেন। তিনি এলাকাটি সংরক্ষণের জন্য একটি প্রচারণা শুরু করেন। তিনি এখানে বেশ কিছু সংস্কার করেন। তার লেখা চিঠির অনুরোধের পরিপ্রেক্ষিতে প্রিন্স চার্লস দুবাই সফর কালে আল ফাহিদি ঐতিহাসিক জেলা পরিদর্শন করেন। প্রিন্স চার্লসের পরামর্শক্রমে বিধ্বংষকরণের পরিবর্তে সংস্কার ও সংরক্ষণের সিদ্ধান্ত গ্রহণ করা হয়।  ২০০৫ সালে পুরানো ইমারত এবং অলি-গলির এলাকা পুনরুদ্ধারের জন্য দুবাই পৌরসভা একটি প্রকল্প শুরু করে।   আল বাস্তাকিয়ার বিন্যাস  আল বাস্তাকিয়ায় বিভিন্ন স্থানে রয়েছে।   মাহেব গ্যালারি  মাহেব অর্থ শিল্প স্টুডিও। দুবাই ভিত্তিক আর্ট স্টুডিওর বিশেষ প্রয়োজনগুলির সাথে স্টুডিওটি নির্ধারিত প্রাপ্তবয়স্ক ব্যক্তিদের জন্য যাদের বয়স ১৬ বছরের সমান বা উপরে। মাহেব জীবনের দক্ষতা বিকাশের একটি সুযোগ প্রদান করে, যখন প্রত্যেকের নিজের স্বতন্ত্র উপায়ে সৃজনশীল হতে পারে।   আরব চা ঘর (ক্যাফে)  দুবাইয়ের পুরোনো ঐতিহ্য দেখে কাফে নকশা করা হয়েছে। এটি ঐতিহ্যবাহী আরবি খাবার উপস্থাপনের একটি জায়গা।   শেখ মুহাম্মাদ সাংস্কৃতিক কেন্দ্র  এটি একটি অলাভজনক প্রতিষ্ঠান।  এই সংস্থাটি তৈরি করার উদ্দেশ্য ছিল দুবাইয়ের জনগণের মধ্যে সংস্কৃতির সম্পর্ক স্থাপন করা।   কফি যাদুঘর  সারা বিশ্ব থেকে বাস্তাকিয়ায় কফি আনা হয়। কফি প্রেমীদের তাদের পছন্দের কফি কিনতে একতলা যেকোনো স্থলে যেতে পারেন। দ্বিতীয় মেঝেতে ইতিহাস সম্পর্কিত বই রয়েছে। এছাড়াও আল বাস্তাকিয়ার একটি অংশে জাদুঘর রয়েছে।   আর্ট ক্যাফে তৈরি  এই ক্যাফে খোলা হয় নভেম্বর ২০১৫ সালে। মেক আর্ট ক্যাফে একটি চিত্তাকর্ষক ঐতিহ্যবাহী ভিলার আঙ্গিনা থেকে তাদের কার্যক্রম পরিচালনা করে, যা সংযুক্ত আরব আমিরাতে সবচেয়ে আকর্ষণীয় ঐতিহ্যবাহী এলাকার একটি।   তথ্যসূত্র    বাস্তাকিয়া গ্রামে  আকর্ষণের দুবাই: বাস্তাকিয়া গ্রামে   বহিঃসংযোগ   আল ফাহিদি ঐতিহাসিক আশ্রয়স্থল, দুবাই (ছবি + ভিডিও) একটি সম্পূর্ণ পর্যালোচনা সঙ্গে ভিডিও এবং অডিও  বিষয়শ্রেণী:আমিরাতি স্থাপত্য বিষয়শ্রেণী:দুবাইয়ের সম্প্রদায় বিষয়শ্রেণী:আরব আমিরাতের স্থাপনা
ইউনেস বেলহান্দা (জন্মছ ২৫ ফেব্রুয়ারি ১৯৯০) হলেন ফ্রান্সে জন্মগ্রহণকারী মরক্কোর একজন পেশাদার ফুটবলার, যিনি তুর্কি ক্লাব গালাতাসারায় এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।   আন্তর্জাতিক ক্যারিয়ার  ২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।   সম্মাননা   ক্লাব  মন্তপিলিয়ের  লিগ ১: ২০১১–১২  ডায়নামো কিভ  ইউক্রেনীয় প্রিমিয়ার লিগ: ২০১৪–১৫, ২০১৫–১৬  ইউক্রেনীয় কাপ: ২০১৩–১৪, ২০১৪–১৫  গালাতাসারায়  সুপার লিগ: ২০১৭–১৮   ব্যক্তিগত   লিগ ১ বছরের সেরা দল: ২০১১–১২  লিগ ১ বছরের সেরা যুব খেলোয়াড়: ২০১১–১২  লিগ ১ বছরের সেরা গোল: ২০১১–১২ বনাম ওলাঁপিক দ্য মার্সেই  মার্ক-ভিভিয়েন ফো পুরস্কার: ২০১২   তথ্যসূত্র    বহিঃসংযোগ           বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:মরক্কী ফুটবলার বিষয়শ্রেণী:মরক্কোর আন্তর্জাতিক ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ইউক্রেনে প্রবাসী ফুটবলার বিষয়শ্রেণী:জার্মানিতে প্রবাসী ফুটবলার বিষয়শ্রেণী:২০১২ আফ্রিকা কাপ অব নেশন্সের খেলোয়াড় বিষয়শ্রেণী:২০১৩ আফ্রিকা কাপ অব নেশন্সের খেলোয়াড় বিষয়শ্রেণী:তুরস্কে প্রবাসী ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:ফুটবল ক্লাব শালকে ০৪-এর খেলোয়াড় বিষয়শ্রেণী:মোঁপালিয়ে এরো স্পোর্ট ক্লাবের খেলোয়াড় বিষয়শ্রেণী:ওলাঁপিক জিমনাস্ত ক্লাব নিসের খেলোয়াড় বিষয়শ্রেণী:ইউক্রেনীয় প্রিমিয়ার লিগের খেলোয়াড় বিষয়শ্রেণী:ফুটবল ক্লাব দিনামো কিয়েভের খেলোয়াড় বিষয়শ্রেণী:গালাতাসারায় ফুটবল ক্লাবের খেলোয়াড় বিষয়শ্রেণী:২০১৯ আফ্রিকা কাপ অব নেশন্সের খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:আদানা দেমিরস্পোরের ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:কাতার স্টার্স লিগের খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফ্রান্সের নাগরিকীকৃত নাগরিক বিষয়শ্রেণী:ফরাসি পুরুষ ফুটবলার
বোয়ালখালী সাঁতার প্রশিক্ষণ কেন্দ্র ২০২৩ সালে প্রতিষ্ঠিত, শিশু-কিশোরদের সাঁতার প্রশিক্ষণ ও ক্রীড়া আয়োজনস্থল। স্থাপনাটি বোয়ালখালী উপজেলার উপজেলা পরিষদ কমপ্লেক্সের অভ্যন্তরে ফকিন্নির দীঘির পাড়ে অবস্থিত। এটি চট্টগ্রাম জেলা পরিষদ প্রশাসনের উদ্যোগে বোয়ালখালী উপজেলার জন্য নির্মিত ও নিয়ন্ত্রিত একটি স্বায়ত্ত্বশাষিত সুইমিংপুল। পেশাদার সাঁতারুদের অনুশীলন ও সাধারণ প্রশিক্ষণ ছাড়াও সুইমিংপুলটি বয়সভিত্তিক প্রতিযোগিতা আয়োজনের জন্য ব্যবহৃত হয়।   ইতিহাস  সুইমিংপুলটি বোয়ালখালী উপজেলার 'শিক্ষা ও সংস্কৃতির উন্নয়ন ও প্রযুক্তির সর্বোত্তম ব্যবহার' শীর্ষক বার্ষিক কর্মসম্পাদনের আওতায় উপজেলা পরিষদ চত্বরে পরিকল্পিত আধুনিক শিশুপার্কের পাশে নির্মাণ করা হয়। চট্টগ্রাম জেলা পরিষদের অর্থায়নে প্রায় ৭ লাখ টাকা ব্যয়ে এটি নির্মাণ করা হয়। ২০২৩ সালের ২৩ অক্টোবর শেখ রাসেল সুইমিংপুল  নামে সাঁতার প্রশিক্ষণের জন্য পুলটির আনুষ্ঠানিক উদ্বোধন ও সক্রীয় করা হয়।   কাঠামো  এটি খোলা আকাশের নীচে উন্মুক্ত, ৩৫ ফুট দৈর্ঘ্য ও ১৮ ফুট প্রস্থ বিশিষ্ট কৃত্রিম জলাধার। এটি সাঁতারুদের বয়স অনুপাতে তিন স্তরে পানি কমানো বাড়ানোর সুবিধা সম্পন্ন।   তথ্যসূত্র   বিষয়শ্রেণী:চট্টগ্রাম জেলা বিষয়শ্রেণী:২০২৩-এ বাংলাদেশে প্রতিষ্ঠিত বিষয়শ্রেণী:বোয়ালখালী উপজেলা বিষয়শ্রেণী:চট্টগ্রামের সুইমিংপুল
মেহেরপুর পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। মেহেরপুর পল্লী বিদ্যুৎ সমিতি খুলনা বিভাগের মেহেরপুর জেলায় ০৪টি জোনাল অফিস, ০৫টি সাব-জোনাল অফিস, ০২টি এরিয়া অফিস এবং ০৯টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। মেহেরপুর পল্লী বিদ্যুৎ সমিতি নিবন্ধিত হয় ২৯ ডিসেম্বর, ১৯৮৫ সালে এবং বানিজ্যিকভাবে বিদ্যুতায়িত হয় ১৬ ফেব্রুয়ারি, ১৯৮৭ সালে।   ইতিহাস  মেহেরপুর পল্লী বিদ্যুৎ সমিতি এর যাত্রা শুরু হয় ১৯৮৫ সালে। এ সমিতির অধীনে চুয়াডাঙ্গা জেলা, কুষ্টিয়া জেলার আংশিক, ০৮টি উপজেলা, ৫৮টি ইউনিয়ন ও ৮০৬টি গ্রাম রয়েছে। এর সদর দপ্তর মেহেরপুর জেলার সদর উপজেলাতে অবস্থিত।   জোনাল অফিস সমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  চুয়াডাঙ্গা জোনাল অফিস  আলমডাঙ্গা জোনাল অফিস  গাংনী জোনাল অফিস  জীবননগর জোনাল অফিস   সাব-জোনাল অফিস   দর্শনা সাব-জোনাল অফিস  বামন্দী সাব-জোনাল অফিস  মুজিবনগর সাব-জোনাল অফিস  কার্পাসডাঙ্গা সাব-জোনাল অফিস  হাটবোয়ালিয়া সাব-জোনাল অফিস   এরিয়া অফিস   উথলী এরিয়া অফিস  মুন্সীগঞ্জ এরিয়া অফিস   গ্রাহক সংখ্যা  মেহেরপুর পল্লী বিদ্যুৎ সমিতির চার লক্ষেরও বেশি আবাসিক গ্রাহক রয়েছে।   অন্যান্য তথ্য   মোট আয়তন: ১৯২৬ বর্গ কিলোমিটার  সিস্টেম লস: ৮.৫৪% (জুন, ২০২২ পর্যন্ত)  উপকেন্দ্রের সংখ্যা: ১২টি  মোট নির্মিত লাইন: ৬২৬৩.৬৫৩ কিলোমিটার   তথ্যসূত্র   বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:১৯৮৫-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
ঝিগ-শাগ-পা-ত্শে-ব্র্তান-র্দো-র্জে () তিব্বতের গ্ত্সাং-পা রাজবংশের প্রতিষ্ঠাতা ও প্রথম রাজা ছিলেন এবং ষোড়শ শতাব্দীতে পশ্চিম মধ্য তিব্বতের উত্তর গ্ত্সাং অঞ্চল শাসন করেন।   রিং-স্পুংস-পা রাজবংশের বিরুদ্ধে বিদ্রোহ  ঝিগ-শাগ-পা-ত্শে-ব্র্তান-র্দো-র্জে গ্ত্সাং অঞ্চল শাসনকারী রিং-স্পুংস-পা রাজবংশের সঙ্গে সম্পর্কিত ছিলেন। প্রথম জীবনে তিনি রিং-স্পুংস-পা রাজবংশের হয়ে কর-সংগ্রাহকের কাজ করেন। ১৫৪৮ খ্রিষ্টাব্দে সামরিকদিক থেকে গুরুত্বপূর্ণ সাম-গ্রুব-ত্সে দুর্গের অধিপতি হিসেবে তাঁকে নিয়োগ করা হয়।Tsepon W.D. Shakabpa, One Hundred Thousand Moons, Leiden 2010 দুর্গাধিপতি হওয়ার কয়েক বছরের মধ্যে তিনি রিং-স্পুংস-পা রাজবংশের বিরুদ্ধে ষড়যন্ত্র শুরু করেন। ১৫৫৭ খ্রিষ্টাব্দে তিনি ঐ রাজবংশের বিরুদ্ধে বিদ্রোহ করেন। ১৫৬৫ খ্রিষ্টাব্দে তিনি পানাম ল্হুনদ্রুপ ক্যুংত্সে অবরোধ করে অধিকার করলে কুন-ম্খ্যেন-পাদ-মা-দ্কার-পো নামক 'ব্রুগ-পা-ব্কা'-ব্র্গ্যুদ ধর্মসম্প্রদায়ের চতুর্থ র্গ্যাল-দ্বাং-'ব্রুগ-পা উভয় পক্ষের মধ্যে মধ্যস্থতা করেন। কিন্তু ১৫৬৬ খ্রিষ্টাব্দে ন্যাংতোদ অঞ্চলে এক নতুন যুদ্ধের সূচনা হলে কুন-ম্খ্যেন-পাদ-মা-দ্কার-পোর মধ্যস্থতায় ঙ্গা-দ্বাং-'জিগ্স-মেদ-গ্রাগ্স-পা সমগ্র পানাম অঞ্চলটি ঝিগ-শাগ-পা-ত্শে-ব্র্তান-র্দো-র্জেকে সমর্পণ করে দিতে সম্মত হন। এরফলে রিং-স্পুংস-পা রাজবংশের প্রভাব মধ্য তিব্বত থেকে অন্তর্হিত হয়।   উত্তর গ্ত্সাং অঞ্চল শাসন   ১৫৬৬ খ্রিষ্টাব্দে ঝিগ-শাগ-পা-ত্শে-ব্র্তান-র্দো-র্জে নিজেকে ত্সাংতোদ গ্যালপো বা উত্তর গ্ত্সাং অঞ্চলের রাজা ঘোষণা করেন।Sarat Chandra Das, 'Tibet under her Last Kings (1434-1642 A.D.)', Journal of the Asiatic Society of Bengal 1:6 1905 p. 166. তাঁর নতুন রাজবংশের নাম হয় গ্ত্সাং-পা রাজবংশ। তিনি পূর্ব মধ্য তিব্বত শাসনকারী ফাগ-মো-গ্রু-পা রাজবংশের সঙ্গে বন্ধুত্ব স্থাপন করেন, কোকোনর অঞ্চলের মঙ্গোলদের সাথে সংযোগ স্থাপন করেন এবং চোগথু জনজাতির সাহায্যের আশ্বাস আদায় করে নেন। এরপর তিনি পশ্চিম তিব্বতের ছাং ও লাতোদ অঞ্চল নিজের অধিকারে নিয়ে আসেন।Karl-Heinz Everding & Dawa Dargyay Dzongphugpa, Das tibetische Fürstentum La stod lHo (um 1265-1642), Wiesbaden 2006, p. 112.   তথ্যসূত্র   বিষয়শ্রেণী:শাংপা রাজবংশ বিষয়শ্রেণী:১৫৯৯-এ মৃত্যু বিষয়শ্রেণী:প্রতিষ্ঠাতা রাজশাসক